กรมชลประทาน วางแนวบริหารน้ำหน้าแล้ง 2563 ย้ำทั่วประเทศไม่ขาดน้ำกิน น้ำใช้ ขณะที่แถบตะวันออก เน้นใช้โครงการข่ายน้ำป้อนพื้นที่
กรมชลประทาน วางแนวบริหารน้ำหน้าแล้ง 2563 ย้ำทั่วประเทศไม่ขาดน้ำกิน น้ำใช้ ขณะที่แถบตะวันออก เน้นใช้โครงการข่ายน้ำป้อนพื้นที่นายทองเปลว กองจันทร์ อธิบดีกรมชลประทาน เปิดเผยแนวทางการบริหารจัดการน้ำเพื่อดูแลประชาชนป้องกันการขาดแคลนน้ำในภูมิภาคช่วงหน้าแล้งทั่วประเทศตามข้อห่วงใยของพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโโหม และนายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ โดยในส่วนภาคตะวันออกและพื้นที่โครงการพัฒนาพิเศษภาคตะวันออก(อีอีซี)ที่มีความกังวลนั้นในหน้าแล้งของพื้นที่อีอีซี 3 จังหวัดคือ ชลบุรี ระยอง ฉะเชิงเทรา จะใช้น้ำประมาณ 540 ล้านลูกบาศก์เมตร(ลบ.ม.) โดยเฉพาะจังหวัดระยองและชลบุรี ซึ่งเป็นศูนย์รวมอุตสาหกรรม การท่องเที่ยวและสวนผลไม้ จะใช้น้ำประมาณ 430 ล้านลูกบาศก์เมตร แต่ปีนี้มีน้ำในอ่างเก็บน้ำในทั้ง 2 จังหวัด ประมาณ 390 ล้านลูกบาศก์เมตร ยังขาดอีกประมาณ 40 ล้านลูกบาศก์เมตร เนื่องจากปริมาณฝนตกต่ำกว่าค่าเฉลี่ย จึงต้องจัดหาปริมาณน้ำส่วนที่ขาดและสำรองเพื่อกรณีฝนทิ้งช่วงถึงเดือนกรกฎาคม 2563 กรมจึงได้บริหารน้ำผ่านโครงข่ายน้ำภาคตะวันออก ซึ่งยืนยันว่าจะมีน้ำอุปโภค-บริโภคเพียงพออย่างแน่นอนนอกจากนั้น ที่ประชุมคีย์แมนวอร์รูม ซึ่งมาจากหน่วยงานที่เกี่ยวข้องในการบริหารน้ำภาคตะวันออก ได้ขอความร่วมมือให้ภาคอุตสาหกรรมและการประปาทุกสาขา ลดการใช้น้ำลงกว่า 10 % และในส่วนของบริษัท อีสวอเตอร์ ซึ่งเป็นเอกชนที่ผลิตน้ำป้อนภาคอุตสาหกรรมให้ปรับปรุงระบบจ่ายน้ำและจัดหาแหล่งน้ำดิบสำรองประมาณ 20 ล้านลูกบาศก์เมตร ปัจจุบันทุกภาคส่วนยังบริหารน้ำได้ตามแผน สำหรับน้ำในระบบประปา ได้มีการวางแผนขอจัดสรรน้ำในหน้าแล้ง 6 เดือน ไว้ 900 ล้านลูกบาศก์เมตร สำหรับการประปานครหลวงและการประปาส่วนภูมิภาค โดยเฉพาะประปาภูมิภาคทั้งหมด 234 สาขา 62 % จะใช้น้ำจากกรมชลประทาน จึงต้องมีการบริหารจัดการอย่างเข้มงวดและได้ให้สำนักชลประทานทุกโครงการหารือกับ กปภ.อย่างใกล้ชิด เพื่อให้มีน้ำดิบเพียงพอและสำรองน้ำในขุมเหมืองต่างๆ ไว้ด้วย